विश्वकप २०२२ : अर्जेन्टिनाविरुद्ध नेदरल्यान्ड्सका आठ तथ्य
सुपरस्टार लियोनल मेसीले क्लब फुटबलमा सबै प्रतियोगिताको उपाधि जितेका छन् । अन्तर्राष्ट्रिय फुटबलमा ओलम्पिक स्वर्णदेखि कोपा अमेरिका (दक्षिण अमेरिकी च्याम्पियनसिप) सम्मको उपाधि अनुभव गरेका छन् । तर, सबभन्दा प्रतिष्ठित् प्रतियोगिता विश्वकप चारपल्ट खेलेर पनि जित्न सकेका छैनन् । त्यसैले कतारमा मेसी विश्वकप जित्ने अन्तिम प्रयास गरिरहेका छन् ।
दोहा — सुपरस्टार लियोनल मेसीले क्लब फुटबलमा सबै प्रतियोगिताको उपाधि जितेका छन् । अन्तर्राष्ट्रिय फुटबलमा ओलम्पिक स्वर्णदेखि कोपा अमेरिका (दक्षिण अमेरिकी च्याम्पियनसिप) सम्मको उपाधि अनुभव गरेका छन् । तर, सबभन्दा प्रतिष्ठित् प्रतियोगिता विश्वकप चारपल्ट खेलेर पनि जित्न सकेका छैनन् । त्यसैले कतारमा मेसी विश्वकप जित्ने अन्तिम प्रयास गरिरहेका छन् ।मेसी अर्जेन्टिनी टिमका कप्तान हुन् । पहिलो खेलमै साउदी अरेबियाविरुद्ध अप्रत्यासिपत हार बेहोरेपछि मेक्सिको, पोल्यान्ड र अस्ट्रेलियालाई हराएर अगाडि बढेको अर्जेन्टिनाले सेमिफाइनल प्रवेशको लागि शुक्रबार लुसेल रंगशालामा नेदरल्यान्ड्सविरुद्ध प्रतिस्पर्धा गर्दै छ । डच टिम एसियन च्याम्पियन कतार, अफ्रिका कप अफ नेसन्सको विजेता सेनेगल, कन्काकाफ गोल्डकप विजेता अमेरिकालाई पराजित गर्दै अर्जेन्टिनाविरुद्ध भिड्न तयार भएको हो ।विश्वकपमा पुराना प्रतिद्वन्द्वीको रुपमा रहेका अर्जेन्टिना र नेदरल्यान्ड्सबारे आठ तथ्य :– नेदरल्यान्ड्स र अर्जेन्टिनावीच विश्वकपका पछिल्ला दुई खेल गोलरहित टुंगिएको थियो । सन् २००६ मा समूह चरण र २०१४ मा सेमिफाइनलमा खेलेका थिए ।– नेदरल्यान्ड्स विश्वकपमा ११ खेलयता अपरािजत रहेको छ र यो प्रतियोगितामा उसको सबभन्दा लामो अपराजित यात्राको कीर्तिमान यही हो । उसले आठ जित र तीन बराबरी खेलेको छ । यी सबै खेल खेल प्रशिक्षक लुई भान गालको नेतृत्वमा खेलेको थियो ।– नेदरल्यान्ड्सले अपराजित यात्रा गरेको १९ खेल पुगेको छ, जसमा १४ जित र ५ बराबरी खेलेको छ । यो उपलब्धि पनि अगस्ट २०२१ म लुईस भान गाल प्रशिक्षक नियुक्त भएपछि हात पारेको हो ।– नेदरल्यान्ड्स विश्वकपमा युरोपबाहिरका टिमविरुद्ध पछिल्ला २० खेलमा अपराजित रहेको छ, जसमा उसले १४ जित र ६ बराबरी खेलेको छ । पछिल्लोपल्ट १९९४ को क्वाटरफाइनलमा ब्राजिलविरुद्ध हार बेहोरेको थियो ।– अर्जेन्टिनाले पछिल्ला ४० खेलमा एक खेलमात्रै हारेको छ भने २८ जित निकाल्दै ११ खेल बराबरीमा टुंग्याएको छ ।– लियोनल मेसीले विश्वकपमा नौ गोल गरेका छन् । उनी विश्वकपमा अर्जेन्टिनाको लागि सर्बाधिक १० गोल गरेका ग्याब्रियल बाटिस्टुटाको कीर्तिमान बराबरी गर्ने संघारमा छन् ।– कतार संस्करणमा अर्जेन्टिनाले अघिल्ला चारै खेलमा पहिलो गोल गरेको थियो ।– अर्जेन्टिनाले विश्वकपको नकआउट चरणमा युरोपका टिमविरुद्ध खेलेका पछिल्ला १३ खेलमध्ये सात खेल अतिरिक्त समयमा पुगेर टुंगिएको थियो ।